CELEX: 32015D1916
Language: el
Date: 2015-10-20 00:00:00
Title: Απόφαση (ΚΕΠΠΑ) 2015/1916 της Επιτροπής Πολιτικής και Ασφάλειας, της 20ής Οκτωβρίου 2015, σχετικά με τη συγκρότηση της επιτροπής συνεισφερόντων για την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/3/2015)

24.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 280/28
            
         ΑΠΌΦΑΣΗ (ΚΕΠΠΑ) 2015/1916 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 20ής Οκτωβρίου 2015
   σχετικά με τη συγκρότηση της επιτροπής συνεισφερόντων για την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/3/2015)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή KΠAA της Ευρωπαϊκής Ένωσης στο Μάλι (EUCAP Sahel Mali) (1),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 10 παράγραφος 3 της απόφασης 2014/219/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας («ΕΠΑ») να λάβει τις σχετικές αποφάσεις για τη συγκρότηση επιτροπής συνεισφερόντων («ΕπΣ») για την EUCAP Sahel Mali.
            
         
               (2)
            
            
               Στα συμπεράσματα του Ευρωπαϊκού Συμβουλίου του Γκέτεμποργκ της 15ης και 16ης Ιουνίου 2001 καθορίζονται κατευθυντήριες γραμμές και ρυθμίσεις για τις συνεισφορές τρίτων κρατών σε αστυνομικές αποστολές. Στις 10 Δεκεμβρίου 2002 το Συμβούλιο ενέκρινε έγγραφο με τίτλο «Διαβουλεύσεις και ρυθμίσεις για τη συμβολή κρατών μη μελών της ΕΕ στις επιχειρήσεις μη στρατιωτικής διαχείρισης κρίσεων της ΕΕ», στο οποίο αναπτύσσονται περαιτέρω οι ρυθμίσεις για τη συμμετοχή τρίτων κρατών σε επιχειρήσεις μη στρατιωτικής διαχείρισης κρίσεων, μεταξύ άλλων για τη συγκρότηση ΕπΣ.
            
         
               (3)
            
            
               Η ΕπΣ θα πρέπει να αποτελεί φόρουμ όπου θα συζητείται με τα συνεισφέροντα τρίτα κράτη οποιοδήποτε πρόβλημα καθημερινής διαχείρισης της EUCAP Sahel Mali. Η ΕΠΑ, η οποία ασκεί τον πολιτικό έλεγχο και έχει τη στρατηγική διεύθυνση της EUCAP Sahel Mali, θα πρέπει να λαμβάνει υπόψη τις απόψεις της ΕπΣ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Συγκρότηση
   1.   Συγκροτείται επιτροπή συνεισφερόντων («ΕπΣ») για την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali).
   2.   Η εντολή καθηκόντων της ΕπΣ καθορίζεται στο έγγραφο με τίτλο «Διαβουλεύσεις και ρυθμίσεις για τη συμβολή κρατών μη μελών της ΕΕ στις επιχειρήσεις μη στρατιωτικής διαχείρισης κρίσεων της ΕΕ».
   Άρθρο 2
   Σύνθεση
   1.   Μέλη της ΕπΣ είναι οι ακόλουθοι:
   
               α)
            
            
               αντιπρόσωποι όλων των κρατών μελών· και
            
         
               β)
            
            
               αντιπρόσωποι τρίτων κρατών που συμμετέχουν στην EUCAP Sahel Mali και συνεισφέρουν.
            
         2.   Στις συνεδριάσεις της ΕπΣ μπορεί επίσης να παρίσταται αντιπρόσωπος της Ευρωπαϊκής Επιτροπής.
   Άρθρο 3
   Ενημέρωση από τον αρχηγό αποστολής
   Ο αρχηγός αποστολής ενημερώνει τακτικά την ΕπΣ.
   Άρθρο 4
   Πρόεδρος
   Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας ή αντιπρόσωπος αυτού ασκεί καθήκοντα προέδρου της ΕπΣ.
   Άρθρο 5
   Συνεδριάσεις
   1.   Η ΕπΣ συγκαλείται από τον πρόεδρο σε τακτική βάση. Όταν το απαιτούν οι περιστάσεις, είναι δυνατόν να συγκαλούνται έκτακτες συνεδριάσεις με πρωτοβουλία του προέδρου ή έπειτα από αίτηση μέλους.
   2.   Ο πρόεδρος διανέμει εκ των προτέρων την προσωρινή ημερήσια διάταξη και τα έγγραφα που αφορούν τη συνεδρίαση. Ο πρόεδρος είναι υπεύθυνος για τη διαβίβαση των αποτελεσμάτων των συζητήσεων της ΕπΣ στην ΕΠΑ.
   Άρθρο 6
   Εμπιστευτικότητα
   1.   Σύμφωνα με την απόφαση 2013/488/ΕΕ του Συμβουλίου (2), οι κανόνες ασφάλειας του Συμβουλίου εφαρμόζονται στις συνεδριάσεις και εργασίες της ΕπΣ. Ιδίως οι αντιπρόσωποι στην ΕπΣ διαθέτουν την κατάλληλη διαπίστευση ασφαλείας.
   2.   Οι συζητήσεις στην ΕπΣ καλύπτονται από την υποχρέωση του επαγγελματικού απορρήτου, εκτός εάν η ΕπΣ αποφασίσει διαφορετικά με ομοφωνία.
   Άρθρο 7
   Έναρξη ισχύος
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 20 Οκτωβρίου 2015.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 113 της 16.4.2014, σ. 21.
   
      (2)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).